Mykolajivin alue

Mykolajivin alue () on hallinnollinen alue Ukrainan keskiosassa. Alueen hallinnollinen keskus on Mykolajivin kaupunki. Aluetta rajaavat Mustameri etelässä, Odessan alue lännessä, Kirovohradin alue pohjoisessa sekä Dnipropetrovskin ja Hersonin alueet idässä. Etelä-Bug laskee alueen läpi Mustaanmereen.

Väestö

Mykolajivin alueella oli vuoden 2021 alussa yhteensä noin 1 108 394 asukasta, mikä oli 2,7 prosenttia vapaan Ukrainan väestöstä. Mykolajivin alueen asukkaista 68,7 prosenttia oli kaupunkilaisia. 

Alueella on neljä yli 30 000 asukkaan kaupunkia (2021): Mykolajiv (476 101 as.), Pervomaisk (63 377 as.), Pivdennoukrajinsk (39 048 as.) ja Voznesensk (34 050 as.). Yli 10 000 asukkaan kaupunkeja ovat lisäksi Novyi Buh (15 003 as.), Otšakiv (13 927 as.), Baštanka (12 327 as.), Snihurivka (12 307 as.) ja Nova Odesa (11 690 as.).

Hallinnollinen jako

Mykolajivin alueelle jäi vuoden 2020 aluehallinnollisen uudistuksen jälkeen neljä piiriä (raion); tätä aiemmin piirejä oli huomattavasti enemmän. Paikallistasolla eli aluehallinnon kolmannella tasolla piirit jakautuivat edelleen hromadoihin (kuntiin), joita oli alueella yhteensä 52 kappaletta. Piireissä sijaitsi yhteensä 9 kaupunkia (joissa oli 4 kaupunkipiiriä), 17 kaupunkityyppistä asutustaajamaa (taajamatyyppi oli olemassa tammikuuhun 2024 asti) ja 885 kylää. Mykolajivin alueen piirit ovat:

 Nimi Ukrainalainen nimi,kyrillinen Asukkaita(2021) Kaupunki-laiset(%, 2021) Pinta-ala(km²) Hallintopaikka Hromadat(kpl) Sijainti-kartta Baštankan piiri Баштанський район  Baštanka(12 327 as.) 12  70px Mykolajivin piiri Миколаївський район  Mykolajiv(476 101 as.) 19  70px Pervomaiskin piiri Первомайський район  Pervomaisk(63 377 as.) 8
Кількість територіальних громад 70px Voznesenskin piiri Вознесенський район  Voznesensk(34 050 as.) 13  70px

 Talous

Mykolajivin alueen osuus Ukrainan bruttokansantuotteen kertymisestä oli vuonna 2011 yhteensä 27,633 miljardia hryvniaa, eli 2,68 miljardia euroa (reaalisin hinnoin) tai 2,1 prosenttia koko Ukrainan BKT:stä. Jokainen alueen asukas kerrytti kansantuotetta keskimäärin 23 402 hryvniaa eli 2 272 euroa tuona vuonna. Tämä oli 82 prosenttia Ukrainan keskiarvosta. Keskimääräinen kuukausipalkka vuonna 2013 oli 3 094 hryvniaa eli vuoden lopun vaihtokurssia käyttäen 280 euroa.

Lähteet

Aiheesta muualla

Mykolaiv Region - alueen kuvaus  (rada.com.ua)

*